open-index/open-wikipedia-markdown huggingface dataset:
Čolistano dykuma

**Čolistano dykuma** (; ) – dykuma Pakistane, 30 km nuo Bahalvapuro (; Pendžabas). Dykumos plotas ~16 000 km². Čolistano dykuma jungiasi su Taro dykuma, kuri užima Sindą () ir pereina į Indiją.

Žodis  kilęs iš tiurkų žodžio *Chol* 'dykuma', todėl *Cholistan* reiškia 'Dykumos žemė'.

Cholistano gyventojai yra pusiau klajokliai, keliauja iš vienos vietos į kitą, ieškodami vandens ir pašaro gyvuliams.
Dykuma teka sezoninė upė Hakra, prie kurios aptikta daug Indo slėnio civilizacijos gyvenviečių likučių.

Čolistano dykumoje vyksta kasmetinis džipų ralis ().
Šiaurės Vokietijos žemuma

**Šiaurės Vokietijos žemuma** () – žemumos šiaurinėje Vokietijos dalyje, Vidurio Europos lygumos dalis. Reljefui būdingos ledyno suformuotos moreninės kalvos bei ledyninės kilmės zandrinės lygumos, sudarytos iš nuosėdinių uolienų. Ilgis (rytų – vakarų kryptimi) ~600 km, plotis 200–300 km.

Vakarinė lygumos dalis pelkėta, pereinanti į Vatų jūros pakrantę. Dabar daugelis pelkių nusausinta. Rytinėje dalyje gausu ežerų.
Tiuringijos Miškas

**Tiuringijos Miškas** () – kalnai vidurio Vokietijoje, Tiuringijos žemės pietinėje dalyje. Driekiasi į šiaurės vakarus ~120 km, plotis iki 35 km. Kalnai horstiniai, vidutinio aukštumo, sudūlėję. Šlaitai statūs, viršūnės suapvalėjusios. Aukščiausia vieta – Didžiojo Berbergo kalnas (982 m). Sudaryti daugiausia iš gneiso ir granito.

Apaugę spygliuočių miškais. Išvystytas turizmas, kalnų slidinėjimas. Tiuringijos miške yra Vartburgo pilis.

## Šaltiniai
Harcas

**Harcas** () – kalnai vidurio Vokietijoje, Žemutinės Saksonijos, Saksonijos-Anhalto ir Tiuringijos žemėse. Masyvo ilgis 110 km, plotis 30-40 km. Aukščiausia vieta – Brokeno kalnas (1141 m). Sudaryti iš granito, kvarcito, skalūnų. Viršūnės plačios, kupolo formos, šlaitai statūs. Dengia spygliuočių miškai.

Seniau Harco kalnai buvo svarbi sidabro, geležies, vario, švino, arseno gavybos vieta. Iki XX a. pab. daugelis kasyklų uždaryta. Dabar verčiamasi turizmu, kalnų slidinėjimu, kalnų šlaituose vystomas žemės ūkis.

## Šaltiniai
Prisukamas apelsinas (filmas)

**Prisukamas apelsinas** (angl. *A Clockwork Orange*) – 1971 m. distopinis kriminalinis filmas, sukurtas Stanley Kubrick pagal to paties pavadinimo Anthony Burgess 1962 m. knygą. 

Filme demonstruojama daug prievartos, socialinės įtampos elementų. Visas veiksmas vystosi apie vieną jaunimo gaują, kuri pramogai užsiima prievarta ir smurtu. 

## Filmo įtaka
Filmo sukeltas atgarsis visuomenėje pasiekė aukštumas, kai Anglijoje gauja įvykdė nusikaltimą, apsirengę kaip Prisukamo apelsino veikėjai. Kai Kubrikas ir jo šeima pradėjo gauti anoniminius grasinimus mirtimi, režisierius nusprendė atšaukti filmą iš prekybos Jungtinėje Karalystėje. Prisukamas apelsinas vėl ten pasirodė tik 2000 m., jau po režisieriaus mirties. Sugebėjimas pašalinti šį filmą iš apyvartos parodė, kokią didžiulę įtaką Kubrikas turėjo „Warner Bros.“ kompanijoje (paprastai de jure režisieriai neturi teisės spręsti su filmo pardavimais susijusių klausimų).

## Nuorodos
*
Frazė

**Frazė** ( – posakis < *phrázō* – išreiškiu kalba) – baigtinę mintį reiškiantis ir intonaciškai baigtas žodžių junginys ar posakis. Apima šūkius, sentencijas, aforizmus, patarles ir kt.

Kartais frazė sutampa su sakiniu, tačiau dažniausiai frazė yra tik sakinio fragmentas, išreiškiantis tam tikrą mintį.

## Nuorodos
Frazes
Brokeno kalnas

**Brokeno kalnas** () – aukščiausia Harco kalnų vidurio Vokietijoje viršukalnė. Aukštis – 1141,1 m. Stūkso Saksonijos-Anhalto žemėje.

Brokeno kalnas pasižymi itin sudėtingomis klimatinėmis sąlygomis ir savo mitine reikšme. Viršukalnė didžiąją metų dalį (vidutiniškai 306 d.) gaubiama rūko. Apie 100 dienų per metus kalną dengia sniegas, neigiamos temperatūros laikosi 85 dienas. Žiemą oro temperatūra gali nukristi iki -28 °C. Didžiausias užfiksuotas vėjo greitis – 263 km/h.

Pasak legendos, naktį iš balandžio 30 į gegužės 1-ąją ant kalno susirenka raganos ir kelia Valpurgijos šventę (ji aprašoma žymiame Gėtės romane „Faustas“). Brokeno kalne būdingos keistos šešėlių fokusacijos (Brokeno šmėkla).

Šaltojo karo metais Brokeno kalnas civiliams buvo nepasiekiamas, čia veikė VDR žvalgybos bazė.
Elbės smiltainio kalnai

**Elbės smiltainio kalnai** (, ) – kalnų masyvas Vokietijoje (Saksonija) ir Čekijoje (Bohemija), abipus Elbės upės. Vakaruose pereina į Rūdinius kalnus, rytuose – į Sudetus. Aukštis iki 723 m (Dečino Snežniko k.). Sudaryti iš smiltainio. Dėl erozijos smiltainio uolienos smarkiai sudūlėjusios, suformuoja bokštus, arkas, atlikuonis.

Čekijai priklausanti kalnų dalis įeina į Bohemijos Šveicarijos nacionalinį parką, Vokietijai – į Saksonijos Šveicarijos nacionalinį parką.
Krosnos valsčius

**Krosnos valsčius** (, ) – buvęs administracinis-teritorinis vienetas dabartinės pietvakarių Lietuvos teritorijoje. Centras – Krosna.

## Istorija

Valsčius žinomas nuo XIX a. pabaigos. 1870 m. gegužės 31 d. prie valsčiaus prijungti keli Liudvinavo valsčiaus kaimai. Valsčius panaikintas 1950 m. birželio 20 d., jo teritorija perduota Kalvarijos rajonui (1 apylinkė) ir Simno rajonui (7 apylinkės).

|-
| 1888 m.  || || 4990 || || ||
|-
| 1923 m.  || 112 || 4162 || 771 || || 40 gyvenviečių 
|-
| 1932 m. || 102 || 4523 || || 10 seniūnijos  ||
|-
| 1949-01-01  || 114 || || || 8 apylinkės  ||
|}

## Vadovai
* Stasys Slavėnas, 1932 m.

## Suskirstymas

## Gyvenvietės
* Aruodai.lt (gyvenvietės)

## Gyventojai
### Tautinė sudėtis

1923 m. gyveno 4162 žmonės:
* Lietuviai – 95,65% (3981)
* Vokiečiai – 1,99% (83)
* Žydai – 1,7% (72)
* Kiti – 0,6% (26)

### Žymūs žmonės

|-
| 1871 || Šeštokai || Antanas Milukas, kunigas, visuomenės veikėjas || 1943
|-
| 1929 || Naujiena || Juozas Zdebskis, kunigas, rezistentas || 1986
|-
| 1931 || Vytautiškė || Aldona Sabaitytė-Vilutienė, partizanų ryšininkė || 2020
|-
| 1932 || Naujiena || Algirdas Jurgis Kliučininkas, inžinierius technologas || 2017
|-
| 1932 || Delnickai || Algimantas Bujauskas, biologas ||
|-
| 1944 || Šeštokai || Petras Cidzikas, visuomenės veikėjas, rezistentas || 2019
|-
| 1944 || Vartai || Jonas Vidas Aleksandravičius, muzikas, dirigentas || 2014
|-
| 1949 || Šeštokai || Dalia Milukaitė-Buragienė, poetė, medikė || 
|}

## Šaltiniai
America's Army

**America's Army** (taip pat yra žinoma kaip **AA** arba **Army Game Project**) yra kompiuterinių žaidimų seriją, kurią sukūrė JAV kariuomenė, norėdama pritraukti daugiau savanorių į kariuomenę.

Pirma asmeninio kompiuterio versija, *Recon*, buvo išleista 2002 metų liepos 4 dieną. Nuo to laiko buvo išleista daugiau nei 26 žaidimo versijos, paskutinė *America's Army 3.0*. Visos versijos naudoja *[[Unreal grafinis variklis|Unreal Engine]]* grafinį varikliuką ir *PunkBuster* programinę įrangą, sukčiavimui išvengti. Žaidimas finansuojamas iš JAV biudžeto ir platinamas nemokamai.

## Nuorodos
* Oficialus žaidimo puslapis 
* Lietuviška žaidimo bendruomenė (archyvinė versija)
Senis (TV serialas)

**Senis** () – vokiečių kriminalinis serialas, transliuojamas nuo 1977 m.

Serialo premjera įvyko 1977 m. antrąją Velykų dieną; pirmoji serija vadinosi „Komandiruotė“ („Die Dienstreise“).

Pagrindinį serialo veikėją vaidino keletas aktorių. 1977–1985 m., pirmose 100 serijų, šis vaidmuo teko Zigfrydui Lovicui, kuris vaidino Miuncheno policijos komisarą Erviną Kiosterį, pramintą „Seniu“. Šis personažas buvo nužudytas (nušautas į pilvą) 1986 m. transliuotoje serijoje „Du gyvenimai“ („Zwei Leben“). Po to pagrindinis vaidmuo atiteko aktoriui Ralfui Šimfui, kuris 1986–2007 m. (222 serijose) vaidino vyriausiąjį komisarą Leo Kresą. Galiausiai pastarasis buvo išleistas į atsargą (serijoje „Jakobas“). Leo Kresą pakeitė komisaras Ralfas Hercogas, jo vaidmenį nuo 2008 m. atliko aktorius Valteris Krajė.

Anglakalbėse šalyse serialas vadinasi „Senu Lapinu“ („Old Fox”). Taip pavadintas dėl to, kad nuo pirmųjų „Senio“ serijų komisaras Kiosteris dėl gebėjimo nusikaltėlį įvilioti į jo paties spąstus bendradarbių buvo pramintas „Senu Lapinu“.

## Išnašos
Siegfried Lowitz

**Siegfried Lowitz** (1914 m. rugsėjo 22 d. Berlynas – 1999 m. birželio 27 d. Miunchenas, Vokietija) – vokiečių aktorius, labiausiai žinomas dėl vaidmens kriminaliniame televizijos seriale „Senis“.
Punios valsčius

**Punios valsčius** – buvęs administracinis-teritorinis vienetas pietų Lietuvoje. Centras – Punia.

## Istorija

Valsčius minimas nuo XIV a. 1863 m. gegužės 31 d. per 1863 m. sukilimą apie 40 žmonių būrys užpuolė valsčiaus valdybą. Po kelių metų valsčius buvo panaikintas.

Po I pasaulinio karo trumpam atkurtas 1919 m., bet jau 1923 m. Punia priklausė Butrimonių valsčiui.

## Šaltiniai
Varšuvos vaivadija

**Varšuvos vaivadija** – buvęs administracinis-teritorinis vienetas ATR ir Lenkijoje. Centras – Varšuva.
Veprys

**Veprys** – ežeras šiaurės rytų Lietuvoje, Zarasų rajone, 4,5 km į vakarus nuo Degučių, Gražutės regioniniame parke. Ilgis šiaurės – pietų kryptimi 1,7 km, plotis iki 0,73 km. Altitudė 149,3 m. Gylis siekia 10,8 m (vidutinis – 4,5 m). Kranto linija labai vingiuota, jos ilgis 7,5 km. Krantai statūs, aukšti, aplink plyti laukai, iš vakarų prieina Beržyno miškas. Dugne yra daubų; dengia sapropelingas molis ir sapropelis. Ežere yra 0,18 ha plotą užimanti sala. Į Veprį suteka 4 upeliai (iš Kunigio, Balčio, Salinio ežerų, bei pelkyno), pietuose į Antalieptės marias išteka Glušokas.

Prie Veprio įsikūrę Steponiškių, Mumeliškių kaimai.

Vandenvardis kildinamas iš lt. kalboje nebevartojamo žodžio **veprys* (plg. ) 'šernas'.

## Šaltiniai
Veprynas

**Veprynas** – ežeras pietų Lietuvoje, Lazdijų rajone, 6 km į pietryčius nuo Veisiejų, Veisiejų regioniniame parke,  Ilgininkų hidrografiniame draustinyje. Ilgis šiaurės rytų – pietvakarių kryptimi 1,1 km, plotis iki 0,22 km. Altitudė 111,8 m. Ežero dubuo rininės kilmės. Krantai statūs, aukšti, tik šiaurės vakarinis žemas ir pelkėtas. Aplink ežerą dunkso miškai (pietuose Laibagalės miškas). Suteka 2 upeliai, išteka upelis I-1 į Ilgio ežerą (Baltosios Ančios baseinas).

Į vakarus nuo Vepryno įsikūręs Bartelių kaimas.

Vandenvardis *Vẽprynas* kilęs iš žodžio *veprys* („šernas“).

## Šaltiniai
Totoriškių ežeras

**Totoriškių ežeras** – ežeras pietryčių Lietuvoje, Trakų rajone, Trakų miesto vakarinėje dalyje. Ilgis šiaurės – pietų kryptimi 2,03 km, plotis iki 0,51 km. Altitudė 148,5 m. Gylis siekia 20,9 m (vidutinis 10,1 m). Krantai žemi. Vakarinėje pakrantėje stūkso miškas. Šiaurėje 17 m pločio protaka jungiasi su Galvės ežeru. Per ją pastatytas Karaimų tiltas.

Totoriškių ežeras įeina į Trakų istorinį nacionalinį parką. Veikia vandens matavimo stotis.

Ežero pavadinimas kilo nuo Totoriškių kaimo. Prie ežero veikia 6 poilsio, kaimo turizmo įstaigos. Pietine pakrante eina plentas  ir į jį įsijungia pietvakarine pakrante einantis kelias .

## Šaltiniai
Višakis

**Višakis** – upė pietvakarių Lietuvoje; dešinysis Šešupės intakas. Prasideda Kauno rajone, Kazlų Rūdos miškuose, 5 km į šiaurės vakarus nuo Ežerėlio. Teka į pietvakarius daugiausia Kazlų Rūdos savivaldybės teritorija. Pačiame žemupyje teka Vilkaviškio rajono ir Šakių rajono riba, toliau – per Vilkaviškio rajoną. Įteka į Šešupę (150 km nuo jos žiočių) 3 km į vakarus nuo Pilviškių).

Intakai: Vėrupis, Skarlupis, Noreikupė, Baltsupis, Kiaulupė (dešinieji), Kvesupis, Judrė, Klampupis, Jūrė (kairieji). Upės vaga vietomis reguliuota. Vidutinis nuolydis 59&nbsp;cm/km.

Svarbesnės gyvenvietės prie Višakio: Kūjai, Garankščiai, Prūsokai, Višakio Rūda, Karališkė, Mozūrai, Gabriškė, Pilviškiai, Šiuliai.

## Etimologija

Upėvardis laikomas sudurtiniu: bandoma skaidyti **viš-(š)akis, *vis-šakis, *vis-akis*. Tikėtiniau – **vis-šakis* („visos šakos, visų šakų“).

## Šaltiniai
Kernavės valsčius

**Kernavės valsčius** – buvęs administracinis-teritorinis vienetas vidurio rytų Lietuvoje, dešiniajame Neries krante. Centras – Kernavė.

## Istorija

Valsčius minimas XVI a.
Voverių tvenkinys

**Voverių tvenkinys** – tvenkinys Lietuvoje, Šakių rajone, 11 km į šiaurės vakarus nuo Šakių. Susidarė 1979 m. ties Voveriais patvenkus Šešupės intaką Jotiją (23,1 km nuo jos žiočių). Tvenkinio ilgis rytų-vakarų-pietryčių kryptimi – 6,4 km, plotis – iki 0,18 km. Gylis siekia 4 m. Tūris – 1 mln. m³. Altitudė 38,5 m. Krantai neaukšti, daugiausia apaugę siauru medžių ir krūmų ruožu. Kranto linija labai vingiuota, į pietryčius, kur įteka Orija, yra nutįsusi 3,35 km ilgio įlanka. Aplinkui plyti dirbami laukai. Tvenkinio vandeniu drėkinami laukai.

Prie Voverių tvenkinio įsikūrę kaimai: Voveriai, Varčiuliai, Degėsiai, Jakaičiai, Šiurpiškiai, Veršupiai. Šiaurine pakrante eina kelias . Veikia 2 kaimo turizmo sodybos, stovyklavietė. 2015 m. ties Voveriais, tvenkinio pakrantėje, yra įrengta aktyvaus poilsio zona.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Kreatinas

**Kreatinas** () – azoto turintis organinis junginys, kurio yra visų stuburinių raumenyse, nerviniame audinyje, kraujyje. Padeda susitraukti raumenims. Sintetinasi žmogaus ir gyvūnų inkstuose bei kepenyse.

Maždaug 90 % kreatino žmogaus kūne yra griaučių raumenyse, kita dalis – širdyje ir smegenyse. Kreatinas – nemaistinė medžiaga, gaminama iš arginino, glicino ir metionino.

Žmogaus organizmas per dieną susintetina apie 1 gramą kreatino. Maždaug dar 1 g žmogus gali gauti iš mėsos. Kadangi vegetarų kreatino lygis organizme yra žemesnis nei nevegetarų, kreatino papildai turi gerokai ryškesnį poveikį jų sportiniams pasiekimams.

Kreatino papildus taip pat dažnai vartoja atletai, kultūristai, kiti sportininkai, norintys padidinti raumenų masę. Paprastai panašūs papildai ją padidina 2–3 kartus; natūraliai tai pavyksta tik laikantis griežtos baltymų dietos. Įrodyta, kad kai kurie papildai sukelia astmos simptomus. Pasireiškiantys šalutiniai poveikiai: apetito stoka, nemalonūs pajūčiai skrandyje, viduriavimas ir pykinimas. Kurį laiką manyta, jog papildai taip pat sukelia kūno temperatūros svyravimus ir raumenų mėšlungį.

Manoma, kad kreatinas veikia insulino gamybą. Dideli, ilgalaikiai kreatino papildų kiekiai padidina ikinorminį formaldehido gaminimąsi.

Pasterizuotame karvės piene užtiktas didesnis kreatino lygis nei moters piene.

## Šaltiniai
Voverkis

**Voverkis** – upė šiaurės Lietuvoje, Šiaulių ir Joniškio rajonuose; Mūšos dešinysis intakas. Prasideda Klebonų miške, 9 km į šiaurę nuo Šiaulių. Teka į šiaurės rytus, sudaro plačius vingius. Įteka į Mūšą (142 km nuo jos žiočių) ties Kančiūnais, 4,5 km į pietvakarius nuo Gataučių.

Intakai: Žiurkinas (kairysis), Žendagys (dešinysis).

Vidutinis nuolydis 140&nbsp;cm/km. Pagrindinė gyvenvietė prie Voverkio – Meškuičiai.

Upėvardis kildinamas nuo žvėrelio pavadinimo *voverė, voveris*.

## Šaltiniai
Volungiškių tvenkinys

**Volungiškių tvenkinys** – tvenkinys Lietuvoje, Jurbarko rajone, 9 km į pietryčius nuo Šimkaičių. Susidarė 1981 m. patvenkus Mituvos upę 72,5 km nuo jos žiočių. Gylis siekia 6 m, ilgis iš pietryčių į šiaurės vakarus – 6,4 km, plotis – iki 0,24 km. Tūris – 2,04 mln. m³. Į šiaurę yra nutįsusios 4 įlankos (ilgiausia – 1 km ilgio, į kurią įteka Akmena ir Šaltgrindis). Altitudė 64,5 m. Krantai daugiausia aukštoki, vietomis apaugę medžiais. Aplinkui plyti dirbami laukai. Vandens pertekliaus pralaida šachtinė, debitas – 62,5 m³/s. Tvenkinio vanduo panaudojamas laukų drėkinimui. 2003 m. pastatyta 126 kW galios mažoji hidroelektrinė.

Prie Volungiškių tvenkinio įsikūrę kaimai: Vaičiuškai, Minelgai, Džiaugiai, Gudžiūnai, Pamituvys I, Stalioriai, Škeršpyliai. Tvenkinyje vykdoma limituota žvejyba.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Vyžuona (Nemunėlis)

**Vyžuona** – upė šiaurės rytų Lietuvoje, Rokiškio rajone; Nemunėlio dešinysis intakas. Prasideda Vyžuonos ežere, į vakarus nuo Lukštų, 7 km į šiaurės rytus nuo Rokiškio. Kartais Vyžuonos ištaka laikomas Ūdrupio upelis, įtekantis į Vyžuonos ežerą (su juo Vyžuonos ilgis – 40&nbsp;km). Teka į šiaurę, nuo Juodupės – į vakarus. Įteka į Nemunėlį 139 km nuo jo žiočių, į šiaurę nuo Panemunio.

Intakai: Šaltoja, Juodupė, Skardžius, Pientauka, Lakštena, Minava, Fermos upelis, Drūčupis (dešinieji), Valeikupis, Butėniškio upelis, Valkšna (kairieji).

Debitas iki santakos su Juodupe 0,92 m³/s, žemupyje – 2,62 m³/s. Vyžuona paprastai užšąla lapkričio pabaigoje – gruodžio pradžioje, ledus neša kovo pabaigoje – balandį. Ledo storis siekia iki 37 cm, vidutiniškai ledo danga laikosi 109 dienas (1941–1942 m. žiemą laikėsi 156 dienas). Juodupėje ant upės įrengtas 7 ha tvenkinys.

Svarbesnės gyvenvietės prie Vyžuonos: Stoniškis, Juodupė, Maineivos, Čedasai, Naujasodė, Viršilai.

Upėvardžio kilmė miglota. Bandoma sieti su žodžiu *vyžti* („pinti vyžas“) spėjant, kad jo pirminė reikšmė galėjo būti „lankstyti, vingiuoti“.

## Šaltiniai
Leidimas žudyti

**Leidimas žudyti** () – šešioliktasis filmas apie britų agentą 007 Džeimsą Bondą ir pirmasis, sukurtas ne pagal Iano Flemingo kūrinį. Taip pat filmas tapo pirmuoju serijoje, kuriam dėl smurto scenų buvo pritaikytas žiūrovų amžiaus ribojimas kino teatruose. Dėl to filmas sulaukė mažo populiarumo JAV, pagrindinio vaidmens atlikėjas Timothy Dalton nusprendė daugiau nebevaidinti Bondo.

Pagal jau sukurtą filmą romanas nebuvo rašomas nuo „Munreikerio“ pasirodymo 1979 metais. Pagal Richard Maibaum ir Michael G. Wilson scenarijų romaną parašė John Gardner.

## Aktoriai

* Timothy Dalton – agentas 007 *Džeimsas Bondas*
* Robert Davi – *Franz Sanchez*, pagrindinis neigiamas personažas, Lotynų Amerikos narkotikų prekeivis
* Carey Lowell – *Pam Bouvier*, buvusi kariuomenės lakūnė ir CŽV informatorė
* Talisa Soto – *Lupe Lamora*, Sanchezo mergina
* Benicio del Toro – *Dario*, vienas iš Sanchezo smogikų
* Anthony Zerbe – *Milton Krest*, vienas iš Sanchezo smogikų
* Frank McRae – *Sharkey*, Felixo Leiterio pagalbininkas
* Everett McGill – *Ed Killifer* A corrupt DEA official, working for Sanchez.
* Wayne Newton – profesorius *Joe Butcher*, Sanchezo pagalbininkas
* Anthony Starke – *Truman-Lodge*, Sanchezo finansininkas
* Desmond Llewelyn – *Q*
* David Hedison – *Felix Leiter*, buvęs CŽV agentas, dabar dirbantis DEA
* Don Stroud – pulkininkas *Heller*, Sanchezo apsaugos viršininkas
* Priscilla Barnes – *Della Churchill*, Felixo Leiterio žmona
* Robert Brown – *M*, Bondo viršininkas
* Grand L. Bush – *Hawkins*, DEA agentas ir Bondo pagalbininkas
* Caroline Bliss – *Miss Moneypenny*, M sekretorė

Filmuojama buvo Meksike, Floridoje, Panamoje. Tai vienintelis serijos filmas, kuris nebuvo filmuojamas Jungtinėje Karalystėje.

## Muzika

Muziką filmui sukūrė Michael Kamen, pakeitęs nuolatinį serijos kompozitorių Johną Barry dėl šio ligos.

Pagrindinės dainos įrašui buvo kviečiamas Eric Clapton ir Vic Flick, kol galiausiai buvo pasirinkta Gladys Knight. Daina „Licence to Kill“ yra viena ilgiausių, kada nors skambėjusių filmuose apie Bondą.

Garso takelyje taip pat yra kūrinys „If You Asked Me To“, atliekamas Patti LaBelle. 1992 metais šios dainos naują versiją įrašė Celine Dion.

„MSN“ filmą pavadino vienu blogiausių serijoje, kartu su „Viso pasaulio negana“ ir „Žvilgsnis į žmogžudystę“.. Nepaisant to, režisierius Johnas Glenas filmą laiko sėkmingiausiu.

## Apdovanojimai

* Edgar Allan Poe apdovanojimo nominacija Richardui Maibaumui ir Michaelui G. Wilsonui

## Šaltiniai
Daržas

**Daržas** – palyginti nedidelis žemės plotas, skirtas auginti daržovėms, vaiskrūmiams, uogoms. Daržai paprastai įrengiami individualios sodybos plote, ypač kaimų, priemiesčių sodybose bei kolektyviniuose soduose. Kartais daržai būna ir neapstatytuose priemiesčių, kaimų pakraščių sklypuose.

Daržuose, priešingai nei dideliuose laukuose, naudojamas daugiausia rankų darbas, o ne technika. Daržas reikalauja nuolatinio prižiūrėjimo – laistymo, piktžolių ravėjimo.

Lietuvoje daržuose paprastai auginamos bulvės, morkos, burokėliai, kopūstai, pupelės, žirniai, prieskoniniai augalai (svogūnai, česnakai, krapai, petražolės).
Gyvatvorė

**Gyvatvorė** – tvora, sudaryta iš gyvų augalų (krūmų, medžių). Gyvatvorės dažnai naudojamos aptverti sodybas, parkus, laukus. Kadangi gyvatvorės gerai sulaiko triukšmą, dulkes, užstoja vaizdą į kiemą, jos ypač tinkamos sodybos ir gatvės ribos apželdinimui. Kartais gyvatvorėmis apsodinamos ištisos pakelės, ypač soduose. Gyvatvorės būna natūralios, arba formuojamos karpant.

Gyvatvorėms tinkami augalai: raugerškis, gudobelė, karagana, guoba, totorinis klevas, šunobelė, miškinė obelis, medlieva, buksmedis, tuja ir kt.
Payment of Existence

**Payment of Existence** – trečiasis Norvegijos metalo muzikos grupės Communic studijinis albumas.

Kaip ir pirmieji du grupės albumai, „Payment Of Existence“, prodiusuotas Danijoje Jacob Hansen. Palyginti su ankstesniais, šiam albumui būdingas lėtesnis tempas, be to, daugiau girdimas Oddleif Stensland vokalas.

## Dainų sąrašas
# „On Ancient Ground“ – 08:44
# „The Abandoned One“ – 08:45
# „Becoming of Man“ – 07:54
# „Payment of Existence“ – 07:32
# „Through the Labyrinth of Years“ – 05:39
# „Raven’s Cry“ – 08:18
# „Unpredictables of Life“ – 06:39
# „Stone Carved Eyes“ – 09:11

## Personalas
* Oddleif Stensland – gitara, vokalas
* Erik Mortensen – bosinė gitara
* Tor Atle Gabrielsen-Andersen – mušamieji
* Kim Olesen – sintezatorius

## Šaltiniai

* „Payment of Existence“ svetainėje „Discogs“
2001 m. Copa América

**2001 m. Copa América** – Copa América turnyras, 2001 m. liepos 11-29 d. vykęs Kolumbijoje. Turnyre dalyvavo 12 komandų: 9 CONMEBOL narės bei trys kviestinės komandos iš CONCACAF zonos (Meksika, Hondūras ir Kosta Rika).

Dėl saugumo sumetimų čempionatas Kolumbijoje pradžioje atšauktas, jį pasisiūlė surengti Venesuela. Tačiau vėliau CONMEBOL vadovybė priėmė sprendimą rengti turnyrą Kolumbijoje. Motyvuodamos žaidėjų saugumu dalyvauti atsisakė Argentinos ir Kanados rinktinės. Jų vietoje pakviestos Kosta Rika ir Hondūras. Čempionais tapo šeimininkai kolumbiečiai, finale nugalėję meksikiečius.

## Stadionai

Čempionato varžybos vyko 7 Kolumbijos stadionuose.

## Grupių turnyras

### A grupė

*  1 – 4 
*  2 – 0 
*  1 – 0 
*  1 – 0 
*  4 – 0 
*  2 – 0 

### B grupė

*  3 – 3 
*  0 – 1 
*  2 – 0 
*  0 – 0 
*  1 – 0 
*  3 – 1 

### C grupė

*  0 – 1 
*  0 – 1 
*  1 – 1 
*  2 – 0 
*  0 – 4 
*  1 – 0 

### Atkrintamosios varžybos

## Įvarčių autoriai

;6 įvarčiai
*  Víctor Aristizábal

;5 įvarčiai
*  Paulo Wanchope

;3 įvarčiai
*  Cristian Montecinos
*  Amado Guevara
*  Saul Martínez

;2 įvarčiai
*  Denilson
*  Agustín Delgado
*  Jared Borgetti
*  Virgilio Ferreira

;1 įvartis

*  Alex
*  Juliano Belletti
*  Guilherme
*  Marcelo Corrales
*  Reinaldo Navia
*  Eulalio Arriaga
*  Gerardo Bedoya
*  Grisales
*  Giovanny Hernández
*  Iván Córdoba
*  Steven Bryce

*  Rolando Fonseca
*  Cléber Chalá
*  Ángel Fernández
*  Edison Méndez
*  Júnior Izaguirre
*  Jesús Arellano
*  Alberto García Aspe
*  Daniel Osorno
*  Guido Alvarenga
*  Silvio Garay
*  José del Solar

*  Roberto Holsen
*  Abel Lobatón
*  Juan Pajuelo
*  Joe Bizera
*  Javier Chevantón
*  Carlos Morales
*  Rodrigo Lemos
*  Martín Lima
*  Andrés Martínez
*  Richard Morales

## Nuorodos
* RSSSF statistika
Vandenynų laineris

**Vandenynų laineris**, arba tiesiog **laineris** – keleivinis laivas, skirtas plukdyti keleivius numatytu maršrutu iš vieno uosto į kitą pagal numatytą grafiką. Laineriai taip pat gali gabenti krovinius arba paštą, o kartais naudojami ir kitiems tikslams (pramoginiams kruizams arba kaip laivai ligoninės).

Krovininiai laivai, plaukiantys pagal grafiką, kartais taip pat yra vadinami laineriais. Laineriams nepriskiriami keltai ir kiti laivai, vykdantys trumpų atstumų jūrų prekybą, taip pat kruiziniai laivai, kurių tikslas plaukiojimas, bet ne transportavimas. Taip pat nepriskiriami krovininiai laivai, neturintys maršruto, kuriuose yra tik kelios vietos keleiviams.

Vandenynų laineriai yra tvirti, aukštais bortais, kad atlaikytų sunkias sąlygas jūroje. Turi dideles kuro, maisto bei kitas atsargas, kurių reikia ilgose kelionėse.

## Šaltiniai
Avataras (reikšmės)

Žodis ***avataras*** gali reikšti:
* avataras – hinduizmo kosmologijoje, į žemę nužengęs ir į mirtingą būtybę (žmogų arba gyvūną) įsikūnijęs dievas;
* avataras – žmogaus reprezentacija internete, dirbtinė asmenybė.

## Filmai ir televizija
*  – animacinis serialas;
** Avatar: The Legend of Korra – pastarojo serialo tęsinys;
* Avatar (2009 filmas) – mokslinės fantastikos filmas.

## Kompiuteriniai žaidimai
*  – kompiuterinis žaidimas pagal animacinį serialą;
* James Cameron's Avatar: The Game – pagal 2009 m. fantastinį filmą sukurtas kompiuterinis žaidimas.
1997 m. Copa América

**1997 m. Copa América** – Copa América turnyras, 1997 m. birželio 11-29 d. vykęs Bolivijoje. Turnyre dalyvavo 12 komandų: 10 CONMEBOL narių bei dvi kviestinės komandos iš CONCACAF zonos (Meksika ir Kosta Rika).

Čempionais tapo brazilai, finale nugalėję šeimininkus bolivijiečius.

## Stadionai

Čempionato varžybos vyko 5 Bolivijos stadionuose.

## Grupių turnyras

### A grupė

*  0 – 0 
*  1 – 0 
*  2 – 0 
*  0 – 2 
*  2 – 1 
*  1 – 1 

### B grupė

*  1 – 0 
*  1 – 0 
*  2 – 0 
*  2 – 0 
*  2 – 0 
*  1 – 0 

### C grupė

*  5 – 0 
*  1 – 2 
*  3 – 2 
*  4 – 1 
*  2 – 0 
*  1 – 1 

### Atkrintamosios varžybos

## Įvarčių autoriai
**6 įvarčiai**
*  Hernández

**5 įvarčiai**
*  Ronaldo

**3 įvarčiai**
*  Gallardo
*  E. Sánchez
*  Leonardo – Romário

**2 įvarčiai**
*  Baldivieso – Etcheverry
*  Denilson – Djalminha – Edmundo
*  Morantes
*  Graziani
*  Cominges – Hidalgo

**1 įvartis**
*  Berti
*  Coimbra – Moreno – R. Castillo
*  Aldair – Dunga – Flavio Conceição – Zé Roberto
*  Vergara
*  Aristizábal – Cabrera – Gaviria – Ricard
*  Medford – Wright
*  Capurro – Gavica – Sánchez
*  Blanco – Ramírez
*  Acuña – Chilavert
*  Carazas
*  Recoba – Saralegui

**Į savo vartus**
*  González
*  Romero

## Nuorodos
* RSSSF statistika
Įsikūnijimas (filmas)

**Avatar** (lietuviška adaptuota versija **Įsikūnijimas**) – 2009 m. mokslinės fantastikos filmas. 2021 m. duomenimis, filmas visame pasaulyje uždirbo daugiau kaip 2,923 milijardo JAV dolerių. Jis pralenkė iki tol pelningiausiu buvusį filmą Titaniką.

## Siužetas
Filme pasakojama, kaip 2154 metais žmonės, siekdami išgauti brangų mineralą, vadinamą unobtainiumu, nukeliauja į planetą Pandorą. Tačiau kalnakasyba užsiimančios kolonijos plėtrai kliudo protingų, bendruomenėje gyvenančių čiabuvių navių gentis. Filmo pavadinimas kilo nuo žmonių dirbtinai sukurtų navių kūnų, avatarų, kuriuos interaktyviai gali valdyti keli genetiškai tinkami žmonės kolonistai.

## Aktoriai
: *Aktorius – vaidmuo*
* Sam Worthington – Jake Sully
* Zoe Saldana – Neytiri
* Sigourney Weaver – Dr. Grace Augustine
* Stephen Lang – pulkininkas Miles Quaritch
* Joel Moore – Norm Spellman (Joel David Moore)
* Giovanni Ribisi – Parker Selfridge
* Michelle Rodriguez – Trudy Chacon
* Laz Alonso – Tsu’tey
* Wes Studi – Eytukan
* CCH Pounder – Moat
* Dileep Rao – Dr. Max Patel
* Matt Gerald – kapralas Lyle Wainfleet

## Išnašos
1995 m. Copa América

**1995 m. Copa América** – Copa América turnyras, 1995 m. liepos 5-22 d. vykęs Urugvajuje. Turnyre dalyvavo 12 komandų: 10 CONMEBOL narių bei dvi kviestinės komandos iš CONCACAF zonos (Meksika ir JAV).

Čempionais tapo šeimininkai urugvajiečiai finale po baudinių serijos nugalėję brazilus.

## Stadionai

Čempionato varžybos vyko 4 Urugvajaus stadionuose.

## Grupių turnyras

### A grupė

*  4 – 1 
*  2 – 1 
*  1 – 0 
*  3 – 1 
*  3 – 2 
*  1 – 1 

### B grupė

*  1 – 1 
*  1 – 0 
*  1 – 0 
*  2 – 0 
*  2 – 1 
*  3 – 0 

### C grupė

*  2 – 1 
*  2 – 1 
*  1 – 0 
*  4 – 0 
*  2 – 2 
*  3 – 0 

### Atkrintamosios varžybos

## Įvarčių autoriai

;4 įvarčiai
*  Gabriel Batistuta
*  Luis García

;3 įvarčiai
*  Abel Balbo
*  Túlio
*  Freddy Rincón
*  Eric Wynalda
*  Marcelo Otero

;2 įvarčiai
*  Edmundo
*  Ivo Basay
*  Faustino Asprilla
*  José Cardozo
*  Juan Villamayor
*  Daniel Fonseca
*  Enzo Francescoli
*  José Luis Dolgetta

;Į savo vartus
*  René Higuita
*  Iván Hurtado
*  Jorge Campos

;1 įvartis
*  Diego Simeone
*  Demetrio Angola
*  Marco Etcheverry
*  Miguel Mercado
*  Mauricio Ramos
*  Carlos Sánchez
*  Aldair
*  Leonardo
*  Ronaldão
*  Zinho
*  Sebastián Rozental
*  Luis Quiñónez
*  Carlos Valderrama
*  Energio Díaz
*  José Mora
*  Eduardo Espinoza
*  Carlos Gamarra
*  Adriano Samaniego
*  Roberto Palacios
*  Edgardo Adinolfi
*  Pablo Bengoechea
*  Gustavo Poyet
*  Marcelo Saralegui
*  Frank Klopas
*  Alexi Lalas
*  Joe-Max Moore
*  Gabriel Miranda

## Nuorodos
* RSSSF statistika
Hardapo regionas

**Hardapo regionas** () – vienas iš 13-os Namibijos regionų, esantis šalies centrinėje dalyje, prie Atlanto vandenyno. Administracinis centras – Marientalis. Plotas 109 713 km².

Regionas skirstomas į 6-ias apygardas. Vakaruose Hardapo regionas ribojasi su Atlanto vandenynu, šiaurėje – Chomaso, šiaurės rytuose – Omahekės, šiaurės vakaruose – Erongo, pietuose – Karaso regionais.

## Šaltiniai
Regas

**Regas** – akmeninga dykuma, kurios paviršius padengtas dykumos grindiniu ar šiaip tankiai nusėtas akmenimis.

Tai Šiaurės Afrikoje naudojamas pavadinimas. Priešingas dykumų tipas yra ergai, smėlinės dykumos.


File:Adrar-Reg (3).JPG|Adraro plynaukštės regas Mauritanijoje
File:Adrar-Reg (1).JPG|Adraro plynaukštės regas
Lečugiljos dykuma

**Lečugiljos dykuma** () – maža dykuma pietvakarių Arizonoje (JAV), prie JAV-Meksikos sienos. Laikoma dalimi Sonoros dykumos Žemutinio Kolorado slėnio () regiono. Dykuma išsidėsčiusi šiaurės-pietų kryptimi, tarp Gilos kalnų () ir *Cabeza Prieta* kalnų, ji beveik visa yra B. Goldvoterio karinės aviacijos poligono () teritorijoje.

Dykuma pavadinta pagal joje augančią nuodingąją agavą (), kurią vietiniai vadina *lechuguilla*.

## Nuorodos
* Lečugiljos dykuma (palydovinė nuotrauka iš Google Maps)
* Lečugiljos dykuma (reljefinis žemėlapis iš Google Maps)
* Mapquest.com Road Atlas, 2001, pg. 9
* Sonoran Desert
Gardelė

Žodis **gardelė** gali reikšti:

* gardelė – grotelės, geležinių virbalų sampyna
* gardelė – tam tikras struktūrinių elementų išsidėstymas, primenantis groteles. Gali būti tiek dvimatis, tiek trimatis.
** kristalinė gardelė – atomų, jonų ar molekulių išsidėstymas kristale
** difrakcinė gardelė – optinis įtaisas, turintis daug tankiai išdėstytų griovelių ar plyšelių, sukeliančių difrakciją.
** gardelės konstanta – atstumas tarp gardelės vienetų
* gardelė – nedidelis kilnojamas aptvaras


File:Kagome lattice blue.svg|Vienas iš galimų gardelių (grotelių) dėstų. 
File:Venice - Ornamental iron grating.jpg|Ornamentinė gardelė (Venecija)
File:Carbon lattice diamond.png|Deimanto kristalinės gardelės dalis
File:Diffraction grating surface.jpg|Difrakcinės gardelės mikroskopinė nuotrauka (600 linijų/mm)
2004 m. Copa América

**2004 m. Copa América** – Copa América turnyras, 2004 m. liepos 6-25 d. vykęs Peru. Turnyre dalyvavo 12 komandų: 10 CONMEBOL narių bei dvi kviestinės komandos iš CONCACAF zonos (Meksika ir Kosta Rika). Čempionais tapo brazilai, finale nugalėję argentiniečius po baudinių serijos.

## Stadionai

Čempionato varžybos vyko 7 Peru stadionuose.

## Grupių turnyras

### A grupė

*  0 – 1 
*  2 – 2 
*  1 – 0 
*  3 – 1 
*  1 – 1 
*  2 – 2 

### B grupė

*  2 – 2 
*  6 – 1 
*  2 – 1 
*  0 – 1 
*  2 – 1 
*  4 – 2 

### C grupė

*  0 – 1 
*  1 – 0 
*  4 – 1 
*  1 – 1 
*  2 – 1 
*  1 – 2 

### Atkrintamosios varžybos

## Įvarčių autoriai
**7 įvarčiai**
*  Adriano

**3 įvarčiai**
*  Javier Saviola – Kily González
*  Carlos Bueno

**2 įvarčiai**
*  Luciano Figueroa – Carlos Tévez – Luis González
*  Abel Aguilar – Tressor Moreno
*  Luís Fabiano
*  Agustín Delgado
*  Nolberto Solano
*  Darío Silva – Fabian Estoyanoff – Vicente Sánchez

**1 įvartis**
*  Andrés D'Alessandro – Roberto Ayala – Juan Pablo Sorín – César Delgado
*  Joaquín Botero – Lorgio Álvarez – Gonzalo Galindo
*  Juan – Alex – Ricardo Oliveira – Luisão
*  Sebastián González – Rafael Olarra
*  Edixon Perea – Edwin Congo – Sergio Herrera
*  Luis Marín – Wright – Andy Herrón
*  Franklin Salas
*  Ricardo Osorio – Pável Pardo – Ramón Morales – Héctor Altamirano – Adolfo Bautista
*  Julio Dos Santos – Ernesto Cristaldo – Julio González – Fredy Barreiro – Carlos Gamarra
*  Claudio Pizarro – Roberto Palacios – Jefferson Farfán – Santiago Acasiete – Flavio Maestri
*  Paolo Montero – Diego Forlán – Marcelo Sosa
*  Massimo Margiotta – Ruberth Morán

## Nuorodos
* RSSSF statistika
2009 m. CONCACAF Aukso taurė

**2009 m. CONCACAF Aukso taurė** – dešimtasis CONCACAF Aukso taurės turnyras, 2009 m. liepos 3-26 d. vykęs JAV. Turnyre dalyvavo 12 komandų (visos iš CONCACAF zonos).

Čempionais tapo meksikiečiai, finale 5-0 sutriuškinę amerikiečius.

## Stadionai

Čempionato varžybos vyko 13 JAV stadionų.

## Grupių turnyras

### A grupė

*  1 – 0 
*  1 – 2 
*  0 – 1 
*  0 – 1 
*  2 – 2 
*  0 – 1 

### B grupė

*  1 – 0 
*  0 – 4 
*  2 – 0 
*  2 – 0 
*  2 – 2 
*  4 – 0 

### C grupė

*  1 – 2 
*  0 – 2 
*  2 – 0 
*  1 – 1 
*  4 – 0 
*  2 – 0 

## Atkrintamosios varžybos

## Nuorodos
* RSSSF statistika
Rūdiniai kalnai

**Rūdiniai kalnai** (, ) − kalnų masyvas Vokietijoje (Saksonija) ir Čekijoje (Bohemija); Čekijos masyvo šiaurės vakarinė dalis.

Didžiausias aukštis 1244 m (Klinoveco kalnas), o ilgis apie 150 km.

Rūdiniai kalnai − tai tipiškas horstas, susidaręs iš gneiso, granito, filito, skalūno. Kalnų viršūnė banguota, yra bazaltinių liekanų; pievos, durpynai. Kalnų šlaitai apaugę mišriaisiais miškais.

Rūdiniuose kalnuose yra volframo, bismuto, cinko rūdos telkiniai. Taip pat yra karštųjų versmių.

Rūdinių kalnų rytinė dalis vadinama Elbės smiltainio kalnais.

## Šaltiniai

## Nuorodos

* Rūdiniai kalnai  (anglų, vokiečių k.)
Darsūniškio valsčius

**Darsūniškio valsčius** – buvęs administracinis-teritorinis vienetas pietų Lietuvoje, prie Nemuno. Centras – Darsūniškis.

## Istorija

Valsčius (pavietas) minimas XVI a. pradžioje, vėliau išnyko. Trumpam atkurtas 1919 m., bet vėliau nebeminimas.

## Šaltiniai
Skirsnemunės valsčius

**Skirsnemunės valsčius** – buvęs administracinis-teritorinis vienetas vidurio vakarų Lietuvoje. Centras – Skirsnemunė.

## Istorija

Valsčius minimas XVI a. XX a. gyvavo trumpai po I pasaulinio karo – Skirsnemunės valsčius minimas 1919 m. Lietuvos apskričių sienų ir centrų įstatyme,, tačiau 1923 m. Skirsnemunė jau buvo Jurbarko valsčiuje.

## Šaltiniai
Liškiavos valsčius

**Liškiavos valsčius** – buvęs administracinis-teritorinis vienetas dabartinėje pietų Lietuvos teritorijoje. Centras – Liškiava.

## Istorija

Įkurtas 1918 m. Tarpukariu valsčių panaikinus, 1933 m. jo teritorija atiteko Merkinės valsčiui.

|-
| 1923 m.  || 160 || 4633 || 919 || || 40 gyvenviečių 
|-
| 1932 m. || 109 || 4897 || || 8 seniūnijos  ||
|}

## Vadovai
* Jonas Aleksonis, 1932 m.

## Suskirstymas

## Gyventojai
### Tautinė sudėtis

1923 m. gyveno 4633 žmonės:
* Lietuviai - 96,48% (4470);
* Žydai - 3,15% (146);
* Kiti - 0,36% (17).

### Žymūs žmonės

|-
| 1883 || Ringėliškė || Jonas Balčius, daraktorius || 1945
|-
| 1923 || Ricieliai || Vincas Auryla, literatūrologas || 2009
|}

## Šaltiniai
Šverino ežeras

**Šverino ežeras** () – Vokietijoje, Meklenburgo-Pomeranijos žemėje, prie Šverino miesto.

Šverino ežero ilgis 21 km, o plotis − 6 km. Ežero saloje yra XIX a. statyta neorenesansinė Šverino pilis.

## Nuorodos

* Turizmas Meklenburge: apie Šverino ežerą  (vokiečių k.)
Štarnbergo ežeras

**Štarnbergo ežeras** () – ežeras Vokietijos pietuose, Bavarijoje, 30 km į pietvakarius nuo Miuncheno.

Šiauriniame ežero krante išsidėstęs Štarnbergo miestas. Štarnbergo ežero ilgis 20 km, o plotis − 5 km. Dėl savo didelio gylio tai yra pats didžiausias uždaras ežeras Vokietijoje (neskaitant Bodeno ežero, kuris yra trijose valstybėse: Vokietijoje, Austrijoje ir Šveicarijoje).

## Nuorodos
* Štarnbergo ežeras (anglų, vokiečių k.)
* Vokietijos ežerai  (vokiečių k.)

### Google Maps vaizdai
* Štarnbergo ežero vieta Vokietijoje (žemėlapis)
* Štarnbergo ežeras (palydovinė nuotrauka)
* Štarnbergo ežeras (reljefinis žemėlapis)
* Nuotraukos su Štarnbergo ežero ir apylinkių vaizdais (nuotraukos)
Gargždų valsčius

**Gargždų valsčius** () – buvęs administracinis-teritorinis vienetas dabartinės vakarų Lietuvos teritorijoje. Centras – Gargždai.

## Istorija

Valsčius minimas nuo 1563 m., carmečiu atkurtas 1861 m. Kauno gubernijoje. Valsčius panaikintas 1950 m. birželio 20 d., jo teritorija priskirta Klaipėdos rajonui (9 apylinkės).

|-
| 1877 m. || || 2582 || 218 kiemų  || 2 seniūnijos || 20
|-
| 1923 m.  || 200 || 7312 || 1503 || || 43 gyvenvietės 
|-
| 1932 m. || 191 || 7312 || || 8 seniūnijos  ||
|-
| 1939 m. || 169 || 1456 || 9300 || ||
|-
| 1949-01-01  || 202 || || || 9 apylinkės  ||
|}

## Vadovai
* Juozas Šveistrys, 1932 m.

## Suskirstymas

## Gyvenvietės

Apie 1940 m. priklausė šios vietovės:
* miestas: Gargždai
* bažnytkaimis: Vėžaičiai
* kaimai: Anėlynas (Anieliškė), Antkalnis, Balkalnis, Ciruliai (Grimališkė), Ežaičiai, Genaičiai, Gerduvėnai, Girininkai, Greičiūnai (Trumpėnai), Gribžiniai, Grikštaičiai, Jokuliai, Jurjonai (Gudiškė), Kavaliauskiai (Kalviai), Kvietiniai, Lapiai, Maciuičiai, Medsėdžiai, Nausodis, Pagerdaujis, Pajuodupis, Pakasinis, Perkūnai, Pikteikiai, Rudaičiai, Saulažoliai (Pakasinis), Šiūpariai (Šūpariai), Utriai, Vaiteliai, Vėžaičiai, Voveriškiai, Žvelsėnai, Žvirbliai
* viensėdžiai ir dvarai: Asmoniškė, Samališkė, Vėžaičiai

## Gyventojai
### Tautinė sudėtis

1923 m. gyveno 7312 žmonės:
* Lietuviai - 84,51% (6180);
* Žydai - 14,35% (1049);
* Vokiečiai - 0,83% (61);
* Kiti - 0,3% (22).

### Žymūs žmonės

|-
| 1924 || Jokuliai || Kazimieras Ilginis, statybos inžinierius ||
|-
| 1937 || Antkalnis || Regina Kvedarienė, žurnalistė, redaktorė ||
|}

## Šaltiniai
Amerio ežeras

**Amerio ežeras** () yra Vokietijos pietuose, Bavarijoje, netoli Miuncheno.

Ežeras susiformavo nuslinkus ledynui prieš 18 000 − 20 000 metų. Amerio ežeras yra 520 m virš jūros lygio. Ežero ilgis 16 km, o plotis − 5 km.

Ežeras ir jo apylinkės yra mėgstamos poilsiautojų.

## Nuorodos
* Amerio ežero hidrografija  (vokiečių k.)
* Amerio ežeras (vokiečių, anglų k.)
Upytės valsčius

**Upytės valsčius** – buvęs administracinis-teritorinis vienetas vidurio Lietuvoje. Centras – Upytė.

## Istorija

Valsčius sudarytas apie 1400 m. iš buvusios Upytės žemės. 1413 m. sudarytos Vilniaus ir Trakų vaivadijos, į pastarosios sudėtį pateko ir Upytės valsčius. Tuomet buvo galutinai sulietuvinti Upytės valsčiaus pakraščiai, pirmą kartą paminėti stambiausi dabartiniai miestai: 1455 m. – Biržai, 1480 m. – Kupiškis, 1497 m. – Pasvalys, 1499 m. – Rokiškis, 1503 m. – Panevėžys.

XVI a. minimas kaip karališkasis valsčius, bet pamažu neteko savo reikšmės. Nuo 1548 m. Upytės valsčiaus teismų posėdžiai vyko Krekenavoje (iki 1565 ar 1568 metų), o 1554 m. jau ir Panevėžyje. 1565–1566 m. iš dalies valsčiaus žemių suformuotas naujas Aukštelkų valsčius. 1576 m. karalius Steponas Batoras davė leidimą šiame mieste statyti teismo pastatą.

|-
| XVI a. vidurys || || || || 58 vaitystės ||
* 2 miesteliai: Panevėžys, Šeduva
* 359 kaimai
|}

## Gyventojai
### Žymūs žmonės

|-
| 1803 || Zedikonys || Jonas Banevičius, tapytojas || 1881
|}

## Šaltiniai
Sodininkystė

**Sodininkystė** – mokslas apie sodus; augalininkystės šaka. Sodas gali būti kolektyvinis sodas, žemės ūkio, Botanikos sodas, Miško botanikos sodas ir pan.

## Pošakiai
* Daržininkystė
* Dekoratyvinė sodininkystė

## Lietuva
Lietuvoje mokslo tyrimus vykdo Lietuvos sodininkystės ir daržininkystės institutas. 1959 m. gegužės mėn. – 1999 m. Vilniuje buvo leidžiamas Lietuvos mokslinis gamybinis iliustruotas sodininkystės, daržininkystės, bitininkystės ir gėlininkystės mėnesinis žurnalas „Mūsų sodai“. Leido Lietuvos sodininkystės draugija ir kiti.

## Nuorodos
Chymzė

**Chymzė** () – ežeras Vokietijos pietuose, Bavarijoje, 70 km į rytus nuo Miuncheno, tarp Rosenheimo ir Zalcburgo (Austrija) miestų. Ežeras dažnai vadinamas „Bavarijos jūra“ (*Bayerisches Meer*).

Ežeras turi dvi dideles salas: *Vyrų salą* (*Herrenchiemsee*) ir *Moterų salą* (*Frauenchiemsee*). Vyrų saloje yra 1878 m. bavarų karaliaus Liudviko II pastatyta pilis. Moterų saloje yra moterų benediktinių vienuolynas, pastatytas dar 782 m. Dabar čia yra nedidelė gyvenvietė.

Ežere veisiasi vaivorykštiniai upėtakiai. Ežeras yra rekreacinėje teritorijoje.

## Nuorodos
* Chymzė: informacija turistams (vokiečių k.)
* Chymzė  (vokiečių k.)
Ožkabaliai I

**Ožkabaliai I** – kaimas Vilkaviškio rajono savivaldybėje, 21 km į pietus nuo Vilkaviškio, 2 km į pietvakarius nuo Bartninkų. Seniūnaitijos centras. Į kaimą veda plento  atšaka. Šiaurėje, netoli Aistos upelio telkšo pelkėtas Ožkabalių ežeras. Rytine riba teka Šiulės upeliukas.

Yra 1918 m. vasario 16-osios Nepriklausomybės akto signataro Jono Basanavičiaus gimtinės ir kitų objektų kompleksas, ąžuolynas.

2023 m. Basanavičynės kaštonas paskelbtas Lietuvos metų medžiu.

## Gyventojai

### Žymūs žmonės
* Kaime gimė Lietuvos valstybės patriarchas, gydytojas Jonas Basanavičius (1851–1927). Yra jo gimtoji sodyba-muziejus, pastatytas stogastulpis ir akmuo su iškaltu užrašu (architektas Vytautas Gabriūnas). J. Basanavičius 1902 m. išleido du tautosakos tomus „Ožkabalių dainos“.

## Šaltiniai

## Nuorodos
*
Griaužiai (Širvėna)

**Griaužiai** – kaimas Biržų  rajono savivaldybėje.

## Istorija

Kaimas XX a. šaltiniuose (gyventojų surašymuose, administraciniuose-teritoriniuose žinynuose) nėra minimas. 2009 m. rugsėjį jis taip pat dar nebuvo minimas, tačiau 2010 m. kovą jau įrašytas.

## Gyventojai

## Šaltiniai
Karklupėnai

**Karklupėnai** – kaimas Vilkaviškio rajono savivaldybės vakaruose, 5 km į šiaurės vakarus nuo Pajevonio. Seniūnaitijos centras.

## Istorija

XIX a. pabaigoje Karklupėnai buvo stambus kaimas ir palivarkas Kaupiškių valsčiuje, Pajevonio parapijoje.

## Gyventojai

### Žymūs žmonės
* Karklupėnuose gimė mėgėjų teatro aktorius, režisierius, dramaturgas, Lietuvos kariuomenės pulkininkas leitenantas Kazys Alyta (1881–1942).

## Šaltiniai
Sodėnai (Vilkaviškis)

**Sodėnai** – kaimas Vilkaviškio rajono savivaldybėje, 11 km į pietus nuo Vilkaviškio, šalia kelio . Seniūnaitijos centras. Rytuose teka Širvinta.

## Gyventojai

## Šaltiniai
Gižų Daržininkai

**Gižų Daržininkai** – kaimas Vilkaviškio rajono savivaldybėje, tuojau į pietus nuo Gižų, už plento . Seniūnaitijos centras.

## Gyventojai

## Šaltiniai
Dotamai

**Dotamai** – kaimas Vilkaviškio rajono savivaldybės pietuose, 3 km į pietryčius nuo Gražiškių, netoli kelio . Seniūnaitijos centras. Netoliese telkšo Dotamų ežeras, prasideda Dotamas.

## Istorija

XIX a. pabaigoje buvo Detoniškių arba Detomiškių kaimas ir palivarkas Vaitkabalių valsčiuje, Gražiškių parapijoje. Pateko į Bartninkų valstybinio dvaro valdas.

## Gyventojai

## Šaltiniai
Vatų jūra

**Vatų jūra** (, , ) − per jūros potvynius apsemiami pajūrio žemumų ruožai esantys prie Vokietijos, Nyderlandų ir Danijos krantų; Šiaurės jūros dalis.

Vatų jūra tęsiasi maždaug 500 km nuo Šiaurės Olandijos miesto Den Helderio (*Den Helder*) iki Danijos miestelio Skalingeno (*Skallingen*). Plotas apie 10 000 km².

Didžiausia vientisa tokio tipo ekosistema pasaulyje. Didelė augalijos ir gyvūnijos rūšių įvairovė. Viena svarbiausių migruojančių paukščių susitelkimo vietų.

2009 m. Vatų jūra buvo įrašyta į UNESCO Pasaulio paveldo sąrašą.

## Šaltiniai

## Nuorodos
* Vatų jūra  (anglų, danų, vokiečių k.)
* Vatų jūra (anglų, olandų, vokiečių k.)
Helgolando įlanka

**Helgolando įlanka** () − įlanka Vokietijoje, prie Šiaurės jūros.

Helgolando įlankos gylis siekia 56 m ir tęsiasi nuo Elbės žiočių iki Helgolando. Į ją įteka Vėzeris.

Ši įlanka yra vienas judriausių jūros kelių visame pasaulyje, kuris veda iš Hamburgo į Lamanšo sąsiaurį.

Įlankoje įkurta keletas draustinių, pvz., Hamburgo vatų nacionalinis parkas.

1913 m. rugsėjo 9 d. Helgolando įlankoje nukrito vokiečių dirižablis „Zepellin L-1“. Didžioji įgulos dalis nuskendo.

## Nuorodos
* Helgolando įlanka (Google Maps žemėlapis)
Lipė

**Lipė** () − upė Vokietijoje, Šiaurės-Reino Vestfalijos žemėje.

Lipė yra dešinysis Reino intakas; ilgis 255&nbsp;km. Lipė prasideda *Teutoburgo Miško* (*Teutoburger Wald*) pietvakariniuose šlaituose.

Į Reiną Lipė įteka ties Vėzeliu. Nuo Hamo miesto šalia Lipės yra laivybos kanalas (107&nbsp;km). Kiti kanalai jungia Lipę su Emsu ir Rūru.

Lipės upės intakai:
* *Almė* (*Alme*) (59&nbsp;km) 
* *Steveris* (*Stever*) (58&nbsp;km) 
* *Glenė* (*Glenne*) (44&nbsp;km)
* *Ahsė* (*Ahse*) (39&nbsp;km) 
* *Sesekė* (*Seseke*) (32&nbsp;km)
* *Tunas* (*Thune*) (22&nbsp;km)
* *Bekė* (*Beke*) (17&nbsp;km) 
* *Hederis* (*Heder*) (12&nbsp;km) 
* *Paderis* (*Pader*) (4&nbsp;km) 

## Nuorodos
* Lipės upė  (vokiečių k.)
* Lipė (vokiečių k.)
Birutės kalnas (reikšmės)

**Birutės kalnas** (arba **Birutkalnis**) gali reikšti:

* Birutės kalnas Palangoje,
* Beižionių piliakalnis,
* Gėluvos piliakalnis,
* Papušinio piliakalnis.
Naujininkai (Vilkaviškis)

**Naujininkai** – kaimas Vilkaviškio rajono savivaldybėje, 4 km į šiaurės vakarus nuo Pajevonio, prie kelio  ir Lieponos aukštupio. Seniūnaitijos centras.

## Gyventojai

## Šaltiniai
Trindadas ir Martin Vazas

**Trindadas ir Martin Vazas** (portug. *Arquipélago de Trindade e Martim Vaz*) – Brazilijai priklausantis vulkaninės kilmės salynas Atlanto vandenyne. 1502 metais jį atrado portugalų jūrininkas Estêvão da Gama.

## Geografija
Salynas susideda iš šešių atskirų salų:
* *Ilha Trindade* (Trindado sala) ()
* *Ilhas de Martim Vaz* (Martin Vazo salos) ()
***Ilha do Norte* yra 300 m į šiaurę-šiaurės vakarus nuo Martin Vazo salos, aukštis – 75 m. ()
** *Ilha da Racha* (Martin Vazo sala). Krantas nusėtas rieduliais. ()
** *Rochedo da Angulha* – plokščia, apvali uola esanti 200 m į šiaurės vakarus nuo Martin Vazo salos. aukštis – 60 m.
** *Ilha do Sul* yra 1 600 km į pietus nuo Martin Vazo salos. *Ilha do Sul* yra pats ryčiausias Brazilijos taškas. ()

## Trindadas
**Trindadas** – nedidelė sala esanti 1 200 km nuo Brazilijos krantų. Nuo kranto driekiasi gajotai ir povandeniniai kalnai, kurie tęsiasi keletą šimtų kilometrų į rytus, kartais uolų pavidalu išlįsdami iš vandens. Trindado salos plotas – 8 km², bet tai tik mažoji gigantiško povandeninio vulkaninio kūgio dalis, kuri virš abisalės iškyla beveik iš 5 km gylio. Jei pridėtume 600 m kyšančius vandens paviršiuje, tai būtų vienas aukščiausiu pasaulio ugnikalnių. Viršvandeninės ugnikalnio dalies amžius – 2 mln. metų. Aplinkiniai gajotai ir povandeninės uolos nepakankamai ištirti, bet jų plokščias paviršius byloja, kad maždaug prieš 65 mln. metų jie galėjo būti arti vandens paviršiaus. Neatmetama galimybė, kad toks likimas laukia visos Trindado salos, jei atsinaujintų vulkaninis aktyvumas.
Koisanai

**Koisanai**, **choisanai** (*khoisan*, *khoesan*) – Afrikos tautų grupė, gyvenanti Pietinėje Afrikoje, apgyvendinusi daugiausia dykumingas, sausringas sritis dab. PAR, Namibijoje, Angoloje, Botsvanoje. Nors juos sudaro daugybė smulkių genčių ir tautų, iš aplinkinių tautų išsiskiria savo rase bei kalbomis.

## Ypatumai

Rasiškai koisanai tapatinami su kapoidine rase, kuri kartais laikoma viena iš penkių didžiųjų žmonijos rasių, o kartais – negridų rasės atšaka. Iš gretimos negridinės rasės, kuri paplitusi didelėje Afrikos dalyje, kapoidai išsiskiria šviesesne oda, ypač stipriai garbanotais plaukais, žemu ūgiu (149–163 cm) ir epikantine raukšle. Moterims būdinga steatopigija.

Nuo aplinkinių tautų koisanus išskiria ir specifinės kalbos: visos jos priklauso koisanų kalbų šeimai. Jų išskirtinis, kitur pasaulyje beveik nepasitaikantis, bruožas yra kliksintys priebalsiai, ortografijoje žymimi specialiais ženklais (ʘ, ǀ, ǃ, ǂ, ǁ). Šį lingvistinį bruožą iš koisanų yra perėmę aplinkinės bantu tautos – zulai, kosai ir kt.

## Įvairovė
Koisanus sudaro dvi didelės kultūrinės grupės, kurios savo ruožtu skirstomos į daugybę genčių:

* Sanai (*san*) – kitaip vadinami bušmėnais. Jie verčiasi pirmykščiais verslais – medžiokle, rinkimu, žvejyba. Vienos primityviausių pasaulio etninių grupių.
* Koikojai (*khoekhoe*) – kitaip vadinami hotentotais. Jie perėmė daug kultūrinių pasiekimų iš kaimynų bantų ir verčiasi gyvulininkyste. Didžiausia išlikusi jų grupė yra nama.

## Istorija

Seniausiais laikais koisanų rasės atstovai buvo apgyvendinę dideles teritorijas ne tik pietinėje, bet ir rytinėje Afrikoje. Paleolito laikotarpiu jie tapatinti su Sangojine kultūra.

Bantų migracijų laikais dauguma koisanų gyvenamų teritorijų buvo užkariautos karingesnių ir kultūriškai pažangesnių bantų. Šie asimiliavo vietos gyventojus arba juos išnaikino. Koisanų likučiai išliko gyventi tik sausringose teritorijose pietvakarinėje Afrikoje.

Ilgamečių kultūrinių santykių su bantais metu koisanai perėmė tam tikrus pasiekimus. Maždaug tuo metu išsiskyrė ir dvi kultūrinės grupės – koikojai ir sanai.

Nuo XVII a. įkūrus Kapo koloniją, europiečiai sparčiai vykdė kolonizaciją, stumdami koisanus į dar nederlingesnes sritis. Europiečių apgyvendinimo metu kultūringiausios koisanų grupės buvo asimiliuotos ir sunaikintos. Išliko tik nederlingiausiose srityse gyvenusieji. Vienas žymiausių genocidų, nukreiptų prieš koisanus buvo hererų ir namų genocidas XX a. pradžioje.